CELEX: 31981D1022
Language: el
Date: 1981-12-04 00:00:00
Title: 81/1022/EOK: Απόφαση τής Επιτροπής τής 4ης Δεκεμβρίου 1981 περί εγκρίσεως προγράμματος σχετικά μέ τόν τομέα τού γάλακτος καί τών γαλακτοκομικών προϊόντων στό Land τού Schleswig-Holstein σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31981D1022

81/1022/EOK: Απόφαση τής Επιτροπής τής 4ης Δεκεμβρίου 1981 περί εγκρίσεως προγράμματος σχετικά μέ τόν τομέα τού γάλακτος καί τών γαλακτοκομικών προϊόντων στό Land τού Schleswig-Holstein σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 367 της 23/12/1981 σ. 0040 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Δεκεμβρίου 1981  περί εγκρίσεως προγράμματος σχετικά με τον τομέα του γάλακτος και των γαλακτοκομικών προϊόντων στο Land του Schleswig-Holstein σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (81/1022/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, στις 15 Απριλίου 1981, το πρόγραμμα σχετικά με τον τομέα του γάλακτος και των γαλακτοκομικών προϊόντων στο Land του Schleswig- Holstein·  ότι το ανωτέρω πρόγραμμα αφορά την ορθολογική χρησιμοποίηση και τον εκσυγχρονισμό των εγκαταστάσεων για τη μεταποίηση και την εμπορία του γάλακτος και των γαλακτοκομικών προϊόντων, για να επιτευχθεί καλύτερη προσαρμογή της προσφοράς στη ζήτηση, μεγαλύτερη αξιοποίηση της γαλακτοπαραγωγής και βελτίωση του εισοδήματος των παραγωγών· ότι το ανωτέρω πρόγραμμα αποτελεί, ως εκ τούτου, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση του προγράμματος χορηγείται με την επιφύλαξη της πολιτικής που θα εγκρίνει η Κοινότητα για την αντιμετώπιση των διαρθρωτικών πλεονασμάτων στον τομέα του γάλακτος και ότι, εν πάση περιπτώσει, δεν μπορεί να αναφέρεται παρά μόνο σε στοιχεία που δεν άπτονται της παραγωγής γάλακτος σε σκόνη και βουτύρου·  ότι η έγκριση, εξάλλου, του προγράμματος δεν αναφέρεται στα προγράμματα που αποβλέπουν στην παραγωγή συμπυκνωμένου γάλακτος, γαλακτοσακχάρου, τυρίνης και τυρινικών αλάτων, στην αύξηση της δυναμικότητας παραγωγής γάλακτος επεξεργασμένου σε υπερυψηλές θερμοκρασίες ή στην αύξηση της δυναμικότητας παραγωγής τυρών που έχει ως αποτέλεσμα την αύξηση της υπάρχουσας δυναμικότητας μεταποιήσεως του γάλακτος, ή που αφορούν τα είδη τυρών για τα οποία υπάρχει ήδη υπερπαραγωγικότητα και η διάθεση των οποίων δεν είναι εξασφαλισμένη·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού είναι δυνατό να επιτευχθούν στο σχετικό τομέα· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται το πρόγραμμα σχετικά με τον τομέα του γάλακτος και των γαλακτοκομικών προϊόντων στο Land του Schleswig-Holstein το οποίο ανακοινώθηκε στις 15 Απριλίου 1981 από την κυβέρνηση της Ομοσπονδιακής Δημοκρατίας της Γερμανίας σύμφωνα με τον κανονισμό (ΕΟΚ) αριθ. 355/77.  2. Η έγκριση του προγράμματος δεν αναφέρεται στα στοιχεία που άπτονται της παραγωγής γάλακτος σε σκόνη και βουτύρου· δεν αναφέρεται επίσης στα προγράμματα που αποβλέπουν στην παραγωγή συμπυκνωμένου γάλακτος, γαλακτοσακχάρου, τυρίνης και τυρινικών αλάτων, στην αύξηση της δυναμικότητας παραγωγής γάλακτος επεξεργασμένου σε υπερυψηλές θερμοκρασίες ή στην αύξηση της δυναμικότητας παραγωγής τυρών που έχει ως αποτέλεσμα την αύξηση της υπάρχουσας δυναμικότητας μεταποιήσεως του γάλακτος, ή που αφορούν τα είδη τυρών για τα οποία υπάρχει ήδη υπερπαραγωγικότητα και η διάθεση των οποίων δεν είναι εξασφαλισμένη.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 4 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.